In enige stryd is vroue en kinders gewoonlik die wat die swaarste kry. By die Voortrekkermonument, wat in die dertigerjare van die vorige eeu ontwerp is, het die argitek ook besluit om 'n vrouefiguur as sentrale figuur voor die monument te plaas uit erkenning vir die belangrike rol wat vroue gespeel het.
In plaasmoorde en ander rooftogte skiet die misdadigers dikwels die man dood. Die gevolg is dat daar tans duisende vroue-slagoffers in Suid-Afrika agterbly wat die trauma en probleme wat die moord veroorsaak het, moet hanteer. So moet die ma van Taegrin Morris tans die trauma verwerk van haar kind wat dood is na hy agter 'n motor aangesleep is. Ons het 'n Padongelukkefonds wat help om die slagoffers van padongelukke by te staan. Is dit nie moontlik om iets soortgelyks vir die onskuldige slagoffers van misdaad in Suid-Afrika te vestig nie? Waarom kan dit nie? Dit alleen sal al 'n groot bydrae maak om die posisie van vroue in Suid-Afrika te verbeter.
Kontaknommers / Contact numbers: 083 419 5403 / 082 674 6670